Z A P I S N I K

sa 2. sjednice Upravnog vijeća Pučkog otvorenog učilišta Samobor održane 06.10.2021. s početkom u 16:30 sati u učionici broj 14.

Sjednici nazoče svi članovi Upravnog vijeća, ravnateljica POU Samobor, sindikalna povjerenica i zapisničarka.

Članovi Upravnog vijeća POU Samobor utvrdili su da postoji kvorum i da se mogu donositi pravovaljane odluke te jednoglasno prihvatili predloženi

DNEVNI RED

1. Verifikacija zapisnika s prethodne sjednice
2. Odabir predsjednika Upravnog vijeća
3. Godišnji plan i program rada šk. godina 2021./2022. (cjeloživotno obrazovanje)
4. Jednostavna nabava kino opreme
5. Razno

Ad 1.

Ravnateljica iznosi da je u komunikaciji s Osnivačem saznala da zapisnik s prve sjednice može, u zamjeni, potpisati članica UV-a obzirom na promjenu članova UV-a.

Članovi UV-a prihvaćaju prijedlog.

Ad 2.

Odabir predsjednika/ce UV-a sukladno Statutu POU Samobor ide na način da najstariji član UV-a vodi proceduru koji iznosi prijedlog.

Članovi UV-a su s dva glasa za i jednim suzdržanim izabrali predsjednicu UV-a.

Predsjednica zahvaljuje na povjerenju i preuzima vođenje sjednice.

Ad 3.

Predsjednica UV-a daje riječ ravnateljici.

Ravnateljica iznosi da Godišnji plan i program za školsku godinu 2021./2022. moramo donijeti do 07.10.2021. kako ne bismo platili kaznu za nepravovremeno donošenje. U Planu navodimo sve programe koje planiramo raditi u školskoj godini, on se može dopunjavati i mijenjati.

Voditeljica obrazovanja iznosi da su Planom obuhvaćeni samo certificirani programi kod kojih polaznik na kraju dobije uvjerenje s pečatom RH s grbom.

Predsjednica predlaže glasanje.

Članovi UV-a jednoglasno donose Godišnji plan i program za školsku godinu 2021./2022.

Ad 4.

Ravnateljica ukratko pojašnjava tijek jednostavne nabave. Uputili smo prijedlog UV-u za donošenje zaključka o najboljem ponuđaču. Radi se o novoj generaciji kino projektora a dosadašnji DPC projektor preselit ćemo u Pop up kino tako da ćemo i tamo dobiti bolju kvalitetu projekcija.

Predsjednica postavlja pitanje provjere ponuđača, odabira najboljeg.

Ravnateljica iznosi da je kriterij ekonomski najpovoljnija ponuda (najbolji omjer cijene i kvalitete) što u ovom slučaju i jest.

Predsjednica predlaže glasanje.

Članovi UV-a jednoglasno donose zaključak o odabiru ekonomski najpovoljnijeg ponuditelja za nabavu kino opreme predloženog os strane Stručnog povjerenstva u jednostavnoj nabavi 4-2021.

Ad 5.

Predsjednica iznosi da želi aktivno sudjelovati u radu POU i komunikaciji s Osnivačem.

Više nije bilo pitanja pa predsjednica zaključuje sjednicu u 16:50 sati.